Bombardiere strategice ruse, care pot transporta bombe nucleare, au zburat 11 ore în apropiere de Alaska.
Avioane americane de vânătoare au interceptat patru bombardiere strategice ruse care pot transporta bombe nucleare. Bombardierele au fost interceptate la frontiera dintre Rusia şi Statele Unite, în apropiere de Alaska, anunţă Ministerul rus al Apărării. Incidentul a avut loc în spaţiul aerian internaţional, în cursul unui zbor de rutină efectuat de bombardiere strategice ruse.
"Patru bombardiere strategice de tip Tupolev Tu-95 MS ale Forţelor aerospaţiale ruse au efectuat un zbor planificat deasupra apelor internaţionale ale Mării Ciukotka, Mării Bering, Mării Ohotsk şi zonei de nord a Oceanului Pacific. În anumite etape ale zborurilor, avioanele ruse au fost escortate de avioane de vânătoare de tip F-22 ale Forţelor Aeriene americane", a comunicat Ministerul rus al Apărării, citat de agenţia de presă Sputnik.Potrivit Moscovei, zborurile, care au durat 11 ore, s-au derulat prin respectarea strictă a reglementărilor internaţionale.Ministerul rus al Apărării aminteşte că bombardiere strategice americane au efectuat, în mai, misiuni în apropierea frontierelor Rusiei.